અગાઉ સમગ્ર વિજલપોર શહેરનો વિસ્તાર જલાલપોર પોલીસ મથકમાં સમાવિષ્ટ હતો. આજથી આશરે પોણા બે વર્ષ અગાઉ મે 2015માં વિજલપોર શહેરના પૂર્વ ભાગ અને ત્રણેક ગામ સમાવી અલાયદુ વિજલપોર પોલીસમથક શરૂ કરવામાં આવ્યું હતું. માણેકલાલ રોડ ઉપરની સહકારી સોસાયટીની જગ્યામાં નવુ પોલીસ મથક શરૂ કરવામાં આવ્યું હતું. જોકે પોલીસ મથકમાં જે રીતે પોલીસ અધિકારી (પીએસઆઈ)બદલી કરવામા આવી તે જોતા હાસ્યાસ્પદ બની ગયું છે. પોલીસ મથક બન્યાના માત્ર પોણા બે વર્ષ (21 મહિના)માં એક બે યા બે ચાર નહીં 10 પીએસઆઈ બદલાઈ ગયા છે.